**NOTĂ INFORMATIVĂ**

**la proiectul Ordinului cu privire la aprobarea formularului Declarației cu privire la dividendele și defalcările din profitul net ce urmează a fi achitate la buget de către societăţile**

**pe acţiuni, întreprinderile de stat şi municipale**

|  |
| --- |
| **1.** **Denumirea autorului şi, după caz, a participanţilor la elaborarea proiectului**   |
| Serviciul Fiscal de Stat |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul ordinului nominalizat a fost elaborat în vederea simplificării procesului de raportare fiscală și optimizării numărului declarațiilor/dărilor de seamă fiscale. Ținând cont de faptul că formularele declarațiilor sunt similare, Darea de seamă (forma DPP16) fiind prezentată de către societăţile pe acţiuni cu cota de proprietate a statului, iar Darea de seamă (forma DISM16) fiind prezentată de cătreîntreprinderile de stat şi municipale, comasarea acestora va duce la optimizarea procesului de administrare fiscală prin micșorarea numărului dărilor de seamă fiscale care urmează a fi prezentate de către contribuabili. |
| **3.** **Descrierea gradului de compatibilitate pentru proiectele care au scop armonizarea legislației naționale cu legislația Uniunii Europene.** |
| Proiectul ordinului în cauză nu are drept scop armonizarea legislației naționale cu legislația Uniunii Europene. |
| **4.** **Principalele prevederi ale proiectului şi evidențierea elementelor noi**   |
| Proiectul ordinului prevede aprobarea unui nou formular al Declarației cu privire la dividendele și defalcările din profitul net ce urmează a fi achitate la buget de către societăţile pe acţiuni, întreprinderile de stat şi municipale, prin comasarea formularelor Dării de seamă privind dividendele ce urmează a fi achitate la buget de către societăţile pe acţiuni (forma DPP16) și Dării de seamă privind defalcările din profitul net al întreprinderilor de stat şi municipale (forma DISM16). |
| **5. Fundamentarea economico-financiară** |
| Prezentul proiect al Ordinului Ministerului Finanțelor nu necesită alocarea cheltuielilor din bugetul public național. |
| **6. Modul de încorporare a actului în cadrul normativ în vigoare** |
|  |
| **7.** **Avizarea şi consultarea publică a proiectului**   |
| În conformitate cu art.15 din Legea nr. 239/2008 privind transparența în procesul decizional, la data de 26 octombrie 2023, pe pagina web a Serviciului Fiscal de Stat a fost plasat anunțul privind inițierea elaborării proiectului (<https://sfs.md/ro/procesul-decizional?page=1>). |